Document ID: /roh_data/filtered/Laws_Sagogn.jsonl.gz/45

Cuntegn
I.	Disposiziuns generalas	3
II.	Importos	3
III.	Determinaziuns specialas	4
IV.	Determinaziuns finalas	5
Sebasond sin art. 8 dallas disposiziuns executivas tier la lescha cantunala da susteniment dils 8 da november 2005 e las directivas dalla COSAS (conferenza svizra d’agid social) sco era sil conclus dalla Regenza nr. 1319 dils 8 da november 2005 relai la suprastonza communala la suandonta directiva pertuccont ils cuosts da habitar che la vischnaunca surpren en cass da susteniments publics.
Disposiziuns generalas
Importos
Determinaziuns specialas
Determinaziuns finalas
Rimnada sistematica 
da dretg communal dalla
Vischnaunca da Sagogn
Nummera
5720.00.00.1
Tetel
Directiva per cuosts da habitar

Ediziun
Ediziun dils 18.04.2017

Valeivel
18.04.2017
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 18.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 18.02.2024 tras Thomas Candrian
Intent
Art. 1
Intent
Persunas e famiglias che retilan susteniment public dalla  vischnaunca da Sagogn obtegnan per segirar lur basegns necessaris per viver agid finanzial. Per calcular quels vegnan ils tscheins-casa ed ils cuosts accessoris sco era eventuals  tscheins hipotecars risguardai. En principi vegnan ils cuosts  effectivs da habitar risguardai, aschinavon ch'els corrispundan allas normas localas d’in tscheins favoreivel, cass cuntrari valan las prescripziuns suandontas.
Cuosts da habitar
Art. 2
Cuosts da habitar
Il tscheins-casa (incl. cuosts accessoris) vegn surprius tenor contract d'affittaziun en rama dil suandont importo maximal:
Giuvens carschi entochen 25 onns	frs. 500.00

Ina persuna sur 25 onns	frs. 700.00

Conjugals ni persunas che vivan en 
concubinat senza affons	frs. 1'000.00

Famiglias e persunas ch'educheschan
sulettas, cun in affon	frs. 1'200.00

Famiglias e persunas ch'educheschan
sulettas, cun dus affons	frs. 1'400.00

Pli grondas habitaziuns
tenor cunvegna, denton max.	frs. 1'800.00
Per che geniturs senza dretg da tgira d'affons san far diever da lur dretg da viseta valan per els suandonts importos:

Persuna che viva persula cun
dretg da viseta	frs. 1’000.00

Persuna che viva en concubinat cun
dretg da viseta	frs. 700.00

Pli aults tscheins-casa san vegnir surpri en cass da locaziuns existentas entochen il proxim termin ordinari da visada, denton maximalmein per 6 meins. Davart la limitaziun vegn il client informaus a scret.
Garanzias
Art. 3
Garanzias
Garanzias vegnan buca concedidas.
Depot da tscheins-casa
Art. 4
Depot da tscheins-casa
La vischnaunca paga negins depots da tscheins-casa. 
Tscheins-casa buca pagai
Art. 5
Tscheins-casa buca pagai
Per obtener ina habitaziun pli favoreivla san tscheins-casa buca pagai d'entochen treis meins vegnir surpri. Ina surprida da tscheins-casa retardai ei unica e vegn tratga giu en pintgas parts dil susteniment public.
Tscherca d’ina habitaziun
Art. 6
Tscherca d’ina habitaziun
Il client ei obligiaus da sestentar d'anflar ina habitaziun favoreivla. Il Survetsch social Surselva sco era la vischnaunca sustegnan las persunas pertuccadas tier la tscherca d'ina habitaziun favoreivla.
Proprietad da habitar
Art. 7
Proprietad da habitar
En cass da proprietad da habitar vegn applicau las directivas dalla COSAS (conferenza svizra d’agid social).
Vigur
Art. 8
Vigur
Questa directiva entra en vigur suenter ch’ella ei vegnida approbada dalla suprastonza communala.
Disposiziun transitorica
Art. 9
Disposiziun transitorica
Cass pendents da susteniment vegnan tractai tenor questas directivas.
Ediziun approbada dalla Suprastonza communala ils
18.04.2017
Ediziun approbada dalla Radunonza communala ils
-
Ediziun approbada dalla Regenza dil cantun GR ils
-
Directiva per cuosts da habitar
Rimnada sistematica da dretg communal		Pagina 5 da 5
Fehler! Kein Text mit angegebener Formatvorlage im Dokument. - Determinaziuns finalas	18.04.2017
Rimnada sistematica da dretg communal		Pagina 5 da 5